Kia pai tō haere

# Tikanga ā-iwi

**Hei horopaki pea mō te kaupapa**: Kei te katoa te kawenga kia noho haumaru\* te whānau i runga i tētahi haerenga. Kia haumaru te haere.

\*Haumaru -ā-wairua, ā-tinana, ā-hinengaro hoki.

**Wāhi me te taiao**

Whakawhaiarotia ngā akoranga i roto i tēnei kōwae kia hāngai ki ngā ākonga i tō kura, me tō hapori hoki mā te:

tautuhi he pēhea, he aha hoki i whakamahia ai ngā wāhi i kīia ai anō he hira ki ngā tāngata me ngā rōpū i roto i tō tātau hapori i mua, ināianei me ngā rā e tū mai.

|  |  |
| --- | --- |
| Ngā putanga ako tauwhāiti – whāinga paetae  achievement objective | Aromatawai:  ngā putanga ako koronga whānui |
| *Ka tāea e te ākonga te:*  1.1 Ka whakamārama i ngā āhuatanga tūturu me ngā āhuatanga ahurea o tētahi wāhi.  2.1 Ka whakaahua i te whakaawenga o ngā mahi a te tangata i te wāhi me te taiao, me te whakaawenga te wāhi me te taiao i ngā mahi a te tangata.  3.1 Ka whakaahua i ngā huarahi i pāhekoheko ai, i urutau ai te tangata ki te taiao i ngā wā o mua.  3.2 Ka whakamārama i ngā take me ngā huarahi e whakaatu ai te tangata i tōna hononga ki tētahi tino wāhi, ki tētahi tino taiao.  4.1 Ka whakamārama i ngā whakaatatanga o te wāhi i ngā pāhekohekotanga o te tangata ki te taiao i ngā wā o mua.  4.2 Ka whakamārama i ngā whaiwāhitanga me ngā mātātaki o te torotoro mō te tangata, te wāhi me te taiao.  5.1 Ka whakamārama i ngā take e neke haere ai te tangata ki wāhi kē, me ngā putanga iho o ēnei nekehanga ki te tangata me te wāhi.  5.2 Ka whakamārama i te papātanga o ngā huarahi whakahaere rawa ki runga i te whāomoomotanga o te taiao. | Kei te ako mātou he pēhea, me te take he hira ai ngā wāhi rerekē ki te tangata. |

## Raupapa mahi: ngā koronga akoranga tauwhāiti me ngā wheako koronga akoranga

### Taumata 1

**LI: Tautuhia he aha te 'wāhi'.**

LE: Tautuhia he aha te 'wāhi'. Tango whakaahuatia me te tuhi i te kura hei tauira o tētahi wāhi. Kimihia te kura i runga i tētahi mahere whenua o te rohe.

**LI: Tautuhia tētahi wāhi (i roto i tō rohe e whakahaerehia ai ngā huihui, e huihui ai hoki ngā tangata).**

LE:Hōparatia tētahi wāhi (i roto i tō rohe e whakahaerehia ai ngā huihui, e huihui ai hoki ngā tangata).

Tautuhia ngā wāhi rerekē katoa ka taea e koe mā raro i roto i te hawhe haora mai i tō wāhi i tautuhia ai e koe. Whakaahuahia, hopu ataatatia, huahuatia me te tuhi i tētahi wāhi e whakahaerehia ai ngā huihui, e huihui ai hoki ngā tangata.

**LI: Whakaahuahia tētahi wāhi [i roto i tō rohe e whakahaerehia ai ngā huihui, e huihui ai hoki ngā tangata].**

LE: Whakaahuahia tētahi o ēnei wāhi i roto i tō rohe e whakahaerehia ai ngā huihui, e huihui ai hoki ngā tāngata o te hapori, hei tauira, tētahi rākau nui whakamaruraru, tētahi papa tākaro o waho, marae, papa rēreti, te pāparakāuta.

Waihangatia he mahere whenua o ēnei "wāhi hāwhe haora". Mākahia ia wāhanga ki tētahi Mahere Google mā tētahi whakaahua me tētahi whakamārama o te tino take me haere ki reira.

**LI:Whakaahuahia te hiranga o tēnei wāhi ki [a koe/tō whānau/hapū/ iwi/ hapori ā-rohe/ā-motu/ ā-ao rānei].**

Hei akomanga, hei rōpū iti rānei, uiui haeretia me te whakaahua:

* i te hiranga o ngā huihuinga ka tū ki tēnei wāhi ki a koe/tō whānau/hapū/ iwi/ hapori ā-rohe/ā-motu/ā-ao rānei.
* he pēhea te tae atu me te hoki o te tangata i ēnei huihuinga ka tū ki tēnei wāhi e huihui ai ngā tāngata

Uiuihia ngā tāngata i roto i tō hapori ki te rapu mōhio:

* mō te hiranga o tēnei wāhi huihui ki te Māori me ngā rōpū rerekē
* he pēhea tō rātau tae atu me te hoki i ēnei huihuinga ka tū i tēnei wāhi huihui.

Pōwhiritia tētahi kaumātua o te rohe, tētahi mātanga hītori hoki/rānei, tētahi o te whānau hoki/rānei kua roa e noho ana i konei ki te kōrero i ngā kōrero mō tēnei wāhi huihui o te rohe, ā, me te āhua o te tae me te hoki o te tangata i tēnei wāhi. Hopukina ā rātau kōrero mō te haere ki ēnei wāhi huihuinga o te rohe.

Pōwhiritia tētahi kaiwhakamahere tāone, tētahi tangata o te iwi hoki/ranei, hapū hoki/rānei hei kōrero i ngā kōrero mō ēnei rā mō tētahi wāhi o te rohe, ā, he pēhea tā rātau whakarite i ngā nekehenga o ngā tāngata atu, mai hoki i tēnei wāhi.

**LI: Whakatairitea te hiranga o tēnei wāhi ki ngā tāngata rerekē.**

LE: Whakatairitea te hiranga o tēnei wāhi huihuinga o te rohe ki ngā tāngata rerekē, hei tauira, he pēhea te hiranga o tētahi taiwhanga hākinakina ki ngā whānau tamariki, taiohi, kaumātua, te iwi kāinga, ngā tūruhi, aha atu aha atu.

**LI: Whakatauhia he kōrero whānui mō te hiranga o ngā wāhi ki ngā tāngata.**

Whakatauhia he kōrero whānau mō:

* te hiranga o ngā wāhi huihuinga ki (i) te Māori me (ii) tētahi atu rōpū tāngata
* he pēhea te tae atu me te hoki o ngā tāngata i tētahi huihuinga ka tū i tētahi wāhi huihui

**LI: Matapaehia te hiranga o tēnei wāhi ki ngā tāngata ā ngā rā e tū mai.**

LE: Matapaehia te hiranga o tēnei wāhi o te rohe ki ngā tāngata ā ngā rā e tū mai.

### Taumata 2

\* Tīpakohia ngā wheako hāngai mai i te Taumata 1 hei whakahāngai i ngā ākonga ki ngā akoranga kei roto i tēnei wāhanga.

**LI: Tautuhia** **tētahi wāhi (i roto i tō rohe e tū ai ngā huihuinga, e huihui ai hoki ngā tāngata) whakaawe i a koe/tō whānau/ te hapū/iwi/ngā tāngata.**

LE:Whai whakaarohia tētahi wāhi i roto i tō hapori ā-rohe. Tautuhia he pēhea te hira ki a koe. Uiuihia tō whānau me te hapori ki te rapu mōhio:

* he pēhea te whakaawe o tēnei wāhi i ētahi atu
* he pēhea tō rātau tae haumaru me te hoki mai i tēnei wāhi huihuinga.

**LI: Tautuhia tētahi wāhi (i roto i tō rohe e tū ai ngā huihuinga, e huihui ai hoki ngā tāngata) whakaawe i a koe/tō whānau/ te hapū/iwi/ngā tāngata**  **te hapū/iwi me ētahi atu rōpū** tāngata i roto i te hapori.

LE: Whakamahia ngā putanga o tō rangahau ki te whakaahua pēhea ai te hira o tētahi wāhi i roto i tō wāhi ki a koe/ tō whānau/ te hapū/ iwi me ētahi atu rōpū tāngata i roto i te hapori.

**LI: Whakamāramahia he pēhea te whakaawe i a koe, tō noho hoki o tētahi wāhi (wāhi tū ai ngā huihuinga me te huihuinga tangata) i tautuhia.**

**LI: Whakamāramahia** **he pēhea te whakaawe i a koe, tō ao hoki o tētahi wāhi (e whakahaerehia ai ngā huihui, e huihui ai hoki ngā tangata) i tautuhia.**

LE: Whakamāramahia he pēhea te whakaawe o ngā huihuinga i tētahi wāhi huihui i ētahi atu me tō rātau ao.

Whakamāramahia he pēhea te whakaawe o ngā huihuinga i tētahi wāhi huihui i ngā whanonga o ētahi atu.

**LI: Whakaraupapatia te āhua o te tirohanga me te whakamahinga a ngā hapū/ iwi me ētahi atu tāngata, rōpū hoki i tētahi wāhi (i tū ai ngā huihuinga me te huihuinga tangata) i roto i te wā.**

LE: Whakaraupapatia te āhua o te:

* tiro me te whakamahi a te tangata i tēnei wāhi huihuinga i roto i te wā
* haere o te tangata ki tēnei wāhi huihuinga i roto i te wā

**LI: Whakamāramahia he pēhea te whakaawe a ngā hapū/iwi i tētahi wāhi i tautuhia (i tū ai ngā huihuinga me te huihuinga tangata) i ngā rā o mua.**

**LI: Whakamāramahia he pēhea te whakaawe a te iwi me ētahi atu tāngata, rōpū hoki i tētahi wāhi i tautuhia (e tū ai ngā huihuinga me te huihuinga tangata) i ēnei rā.**

Whakaemihia ngā kōrero mō ētahi atu i roto i te hapori mō tēnei wāhi huihuinga me ngā haerenga o ngā tāngata.

Whakamāramahia he pēhea te:

* whakaawe a ngā tāngata i tētahi wāhi huihuinga i ēnei rā i tautuhia.
* haere a ngā tāngata i te wāhi huihuinga i ēnei rā me ngā rā o mua.

**LI: Whakatauhia he kōrero whānui mō te āhua o te tirohanga, whakamahinga hoki a ngā hapū/iwi me ētahi atu tāngata, rōpū hoki i ngā wāhi.**

LE: Whakatauhia he kōrero whānui mō te tirohanga, whakamahi me te haere atu me te hoki mai a ngā tāngata i ngā wāhi huihuinga.

### Taumata 3

**\*** Tīpakohia ngā wheako hāngai mai i te Taumata 1, 2 hoki/rānei hei whakahāngai i ngā ākonga ki ngā akoranga kei roto i tēnei wāhanga.

**LI: Tautuhia me te whakaahua i tētahi wāhi e tū ai ngā huihuinga me te huihui a ngā tāngata e whai take ki a koe/ngā tāngata.**

Tautuhia me te whakaahua (1) i tētahi wāhi whakahaere huihuinga e whai take ki a koe, tō whānau me ō hoa, ā, (2) me pēhea tō koutou tae atu ko tō whānau me ō hoa ki tēnei wāhi huihuinga me te hoki anō.

**LI: Whakamāramahia he pēhea te whai take o tēnei wāhi i tautuhia e tū ai ngā huihuinga, wāhi huihui hoki a ngā tāngata ki a koe.**

**LI: Whakamāramahia he pēhea te whai take o tēnei wāhi i tautuhia e tū ai ngā huihuinga, wāhi huihui hoki a ngā tāngata ki ngā whānau/ hapū/ iwi.**

Whakamāramahia:

* he pēhea te whai take o tēnei wāhi huihui i tautuhia ki a koe.
* he pēhea tō koutou haerenga haumaru atu ko ō hoa, whānau ki tēnei wāhi huihui

**LI: Whakataurite he pēhea te tirohanga me te whakamahi a ngā whānau/ hapū / iwi me ētahi atu rōpū i tēnei wāhi e tū ai ngā huihuinga, e huihui ai hoki ngā tāngata.**

Rangahauhia tō hapori ki te rapu mōhio:

* he pēhea te whai take o tēnei wāhi huihui ki te iwi me ētahi atu rōpū i roto i te hapori
* mā hea haere ai ētahi atu, hoki mai i runga i te haumaru i ngā huihuinga ka tū ki tēnei wāhi

**LI: Whakaraupapahia he pēhea te whakamahi a ngā whānau/ hapū/ iwi me ētahi rōpū rerekē i tēnei wāhi (e tū ai ngā huihuinga, e huihui ai hoki ngā tāngata) i roto i te wā.**

**LI: Whakamāramahia he pēhea te whai take o tēnei wāhi i tautuhia e tū ai ngā huihuinga, e huihui ai hoki ngā tāngata ki ngā whānau/ hapū/ iwi me ētahi atu i mua.**

LE:Whakaemihia ngā kōrero mō te whai take o tēnei wāhi huihui me ngā kōrero haerenga e pā ana ki tēnei wāhi mai i te iwi me ētahi atu i roto i te hapori o te rohe.

Pōwhiritia tētahi kaumātua, mātanga hītori o te rohe, kainoho wā roa, kaiwhakamahere tāone hoki ki te tuari kōrero mō te whakamahi me te haere atu, hoki mai i tētahi wāhi huihui i tautuhia.

**LI: Whakatauritea he pēhea te tirohanga me te whakamahi a ngā whānau/ hapū / iwi me ngā rōpū rerekē i tēnei wāhi (e tū ai ngā huihuinga, e huihui ai hoki ngā tāngata) i ngā rā o mua me ēnei rā.**

LE: Whakamāramahia he pēhea te whai take o te wāhi huihui i tautuhia ki ētahi atu.

Whakatauritea he pēhea te tirohanga, whakamahi me te haere atu, hoki mai a ngā tāngata rerekē i taua wāhi huihui i ngā rā o mua me ēnei rā.

Ki tētahi rārangi wā, whakaraupapahia he pēhea te whakamahi a ngā tāngata rerekē i tēnei wāhi huihui i roto i te wā, hei tauira, te whakamahi i roto i te 24 haora.

Ki tētahi rārangi wā, whakaraupapahia he pēhea te haere a ngā tāngata rerekē ki tēnei wāhi huihui i roto i te wā, hei tauira, te whakamahi i roto i 24 haora.

**LI: Matapaehia he pēhea te tirohanga me te whakamahi pea a ngā whānau/ hapū / iwi me ngā rōpū rerekē i tēnei wāhi (e tū ai ngā huihuinga, e huihui ai hoki ngā tāngata) ā ngā rā e tū mai.**

Matapaehia he pēhea te tirohanga, whakamahi me te haere atu, hoki mai a ngā tāngata rerekē ā ngā rā e tū mai.

### Taumata 4

\* Tīpakohia ngā wheako hāngai mai i ngā taumata o mua hei whakahāngai i ngā ākonga ki ngā akoranga kei roto i tēnei wāhanga.

**LI: Tautuhia he aha te 'hōparatanga' me te 'auahatanga'.**

LE: Tautuhia he aha te 'hōparatanga' me te 'auahatanga'. Whakamahere whakaaro me te tuhi i ngā whakaaro o ngā ākonga.

**LI: Tautuhi me te whakaahua i tētahi wāhi e tū ai ngā huihuinga, e huihui ai hoki ngā tāngata.**

Tautuhia tētahi wāhi i roto i tō rohe e huihui ai te tangata, e tū ai hoki ngā huihuinga.

**LI: Whakaahuahia ngā kaihōpara, kaiwhakawhanake hoki o mua o tētahi wāhi i huihui ai ngā tāngata, i tū ai hoki ngā huihuinga.**

Pōwhiritia tētahi kaumātua, mātanga hītori o te rohe, kainoho wā roa, kaiwhakamahere tāone hoki/rānei ki te tuari kōrero mō te **tūhuratanga** me te **whakawhanaketanga** o tētahi wāhi o te rohe i tautuhia hei wāhi i huihui ai ngā tāngata, i tū ai ngā huihuinga.

**LI: Whakaahuahia tētahi wāhi i huihui ai ngā tāngata, i tū ai ngā huihuinga e pā ana ki tōna whakamahinga mai i te tūhuratanga me te whakawhanaketanga.**

Whakaahuahia tēnei wāhi e pā ana ki tōna tūhura tuatahitanga.

Hei tauira, tirohia tēnei whakaahuatanga o ngā wāhi e arotia ana i Te Tāonenui o Te Whanganui-a-Tara.

[Now we're a tourist city: how Wellington buildings tell our story.](https://wellington.scoop.co.nz/?p=356)

Kōrero rangitaki a Lindsay Shelton mō te hīkoi haere i ngā whare o Te Whanganui-a-Tara.

**LI: Whakaahuahia ngā tāngata kua whakamahia tētahi wāhi e huihui ai ngā tāngata, tētahi wāhi huihui hoki mai i tōna whakawhanaketanga.**

LE: Tautuhia me te whakaahua i ngā kaihōpara Māori tuatahi me ētahi atu rōpū kaihōpara o tēnei wāhi. Whakaahuahia ētahi atu rōpū i whakamahi i tēnei wāhi mai i tōna whanawhanaketanga.

Tautuhi/ whakarārangi/ whakaahua/ whakamārama/ whakatau kōrero whānui mō ngā mōhiotanga, pūkenga me ngā huanga o ngā kaihōpara tuatahi. Tautuhia/ whakarārangitia/ whakaahuatia/ whakamāramatia/ aromātaitia i pēhea te whai wāhi o ō rātau mōhiotanga, pūkenga me ngā huanga ki tō rātau angitu(matenga rānei) hei kaihōpara, hei kaiauaha hoki/rānei.

**LI: Whakaraupapatia ngā rerekētanga i roto i tētahi wāhi e huihui ai ngā tāngata, e tū ai hoki ngā huihuinga me te āhua o te whakamahi a ngā tāngata i tētahi wāhi mai i tōna tūhuratanga.**

Whakamaherehia te haerenga a ngā kaihōpara i mua, i muri hoki i te tūhuratanga i tētahi wāhi huihuinga.

**LI: Whakarōpūhia ngā whakamahinga rerekē o tētahi wāhi e huihui ai ngā tāngata, e tū ai hoki ngā huihui mai i tōna tūhuratanga.**

Whakapae, ka hōpara i ngā take i kōwhiri ai ngā kaihōpara ki te whakamahi i tētahi wāhi huihui i tautuhia mō tētahi take whāiti. (Hei tauira, ko tihi o tētahi puke e titiro atu ki te aka, he wāhi pai tēnei hei whakatū i tētahi pā tūwatawata i te mea ka kitea e te hunga noho i te pā te haerenga mai o tētahi hoariri i te moana). Uiui haeretia me te whakaahua i te whakawhanaketanga me te whakamahinga o tēnei wāhi mā te Māori me ētahi atu rōpū o ngā kaihōpara tuatahi.

**LI: Whakatauritea ngā whakamahinga rerekē o tētahi wāhi e huihui ai ngā tāngata, e tū ai ngā huihuinga i ngā rā o mua me ēnei rā.**

LE: Whakaahuahia ngā tohu o tā rātau hōparatanga e taea tonu te mātakitaki i tēnei rā (ngā tohu o te pā o mua, rua kūmara). Whakamāramatia me te waihanga whakatau kōrero whānui mō ngā tohutohu o ēnei tohu mō te āhua o te titiro, te whakamahinga o tēnei wāhi e tētahi rōpū tāngata. Tuhia tētahi tirohanga a tētahi kaitoi, waihangatia tētahi tauira rānei e whakaatu ana i te āhua whakamahi a tētahi rōpū tāngata i tēnei wāhi i ngā rā o mua. Whakatairitehia tēnei ki te āhuatanga o te titiro, whakamahinga hoki o te wāhi i tautuhia e ngā rōpū rerekē o ēnei rā.

Tirohia te rārangitanga Whare Taonga: He mōhiohio mō ngā kōrero e whakaahua ana i ngā wāhi, i pēhea, he aha hoki i hira ai ki ō rātau hapori rerekē.

[Whare Taonga – First episode](https://www.nzonscreen.com/title/whare-taonga-first-episode-2012)

Whakamahia he hoahoa venn hei whakatairite ōritetanga me ngā rerekētanga i waenga i ngā rōpū mō te titiro, te whakamahinga hoki i tēnei wāhi.

**LI: Whakamāramahia he pēhea te tuku whai wāhitanga o te tūhuratanga me ngā rerekētanga o muri ki tētahi wāhi e huihui ai ngā tāngata, e tū ai ngā huihuinga mā ngā tāngata.**

**LI: Whakamāramahia he pēhea ngā whakapātari o te tūhuratanga me ngā rerekētanga o muri ki tētahi wāhi e huihui ai ngā tāngata, e tū ai ngā huihuinga mā ngā tāngata.**

LE: Whakarārangitia:

* ngā rerekētanga ki/whakawhanaketanga o tētahi wāhi huihui mai i tōna tūhuratanga.
* ngā rerekētanga ki te āhua o te whai wāhi me te whakamahi a te tangata i tētahi wāhi huihui mai i tōna tūhuratanga
* ngā āhuatanga rerekē i haere atu ai, i hoki mai ai ngā tāngata i tētahi wāhi huihui

Whakarōpūhia/ whakamāramahia he pēhea te kī he whai wāhitanga, whakapātari rānei mō te tangata ngā rerekētanga ki te whakawhanaketanga o te wāhi e huihui ai te tangata.

Whakaraupapatia ngā rerekētanga

* i roto i tētahi wāhi huihui me te āhua o te whakamahi a te tangata i taua wāhi mai i tōna tūhuratanga
* mō te āhua o te haere atu me te hoki mai i tētahi wāhi e tū ai ngā huihuinga

Rapua ngā mahere whenua o mua o tō rohe me te whakamahere i ngā rerekētanga ki tētahi wāhi huihui i tautuhia mai i tōna tūhuratanga.

Whakarōpūtia ngā momo ikiiki rerekē ka whakamahia e te tangata mō te haere atu me te hoki mai i tētahi wāhi huihui i ēnei rā.

**LI: Whakatauritea ngā whakapātari me ngā whai wāhitanga ka whakaratoa e te hōparatanga me te whakawhanaketanga o tētahi wāhi e huihui ai te tangata me ngā huihuinga.**

Whakatauritea:

* ngāwhakamahinga rerekē o tētahi wāhi huihuinga i ngā rā o mua me ēnei rā.
* ngā momo **ikiiki haere** ka whakamahia hei haere atu, hoki mai i tētahi wāhi huihuinga i whakahaerehia ai ngā huihuinga, i ngā rā o mua me ēnei rā.

Whakamāramahia nā te tūhuranga me ngā rerekētanga i muri ki tētahi wāhi huihui kua:

* whakarato (i) **whai wāhitanga** me (ii) **ngā whakapātaritanga** mō ngā tāngata.
* whakarato (i) w**hai wāhitanga haerenga** me (ii) **ngā whakapātaritanga haerenga** mō ngā tāngata.

Whakatauritea:

* ngā whakapātari me ngā whai wāhitanga i whakaratohia e te hōparatanga me te whakawhanaketanga o tētahi wāhi huihuinga
* ngā whakapātari me ngā whai wāhitanga **ki te hāereere** i whakaratohia e te hōparatanga me te whakawhanaketanga o tētahi wāhi huihuinga

Tautuhi/ whakarārangi/ whakaahua/ whakamārama/ whakatau kōrero whānui mō te āhua o te whakapātari me ngā whai wāhitanga i whakaratohia e te hōparatanga me te whakawhanaketanga o tētahi wāhi huihuinga i whakaputa i te wairua auaha i ngā tāngata. Tautuhi/ whakarārangi/ whakaahua/ whakamārama/ whakatau kōrero whānui mō te pānga o tētahi panoni hou ki (i) te whakawhanaketanga o tētahi wāhi huihuinga (ii) ngā tāngata (iii) te āhua i tirohia ai, i whakamahia ai e ngā tāngata tētahi wāhi, ā, (iv) te āhua o te haere atu me te hoki mai a te tangata i tētahi wāhi huihui. (Hei tauira, ko Te Wai o Hua i Māngere i hanga kōhanga mai i te hinewaiapu hei toro mai i te mahana o te rā kia mahana ai mō te whakatipu kūmara i roto i te taiao hauangi ake).

**LI: Matapaetia ngā whakapātari me ngā whai wāhitanga ka whakaratohia e tētahi wāhi e huihui ai te tangata, e tū ai ngā huihuinga mō ngā tāngata, wāhi me ngā taiao ā muri ake.**

LE: Matapaetia ngā whakapātari me ngā whai wāhitanga ka whakaratohia e ngā hōparatanga atu anō o tēnei wāhi huihui mō ngā tāngata, wāhi me ngā taiao ā muri ake.

### Taumata 5

\* Tīpakohia ngā wheako hāngai mai i ngā taumata o mua hei whakahāngai i ngā ākonga ki ngā akoranga kei roto i tēnei kōwae.

**LI: Tautuhia me te whakaahua i:**

* **te wāhi**
* **ngā tāngata**
* **tētahi ‘huihuinga nui’**
* **tētahi wāhi e hāngai ana ki te whakahaere i tētahi huihuinga nui.**

LE: Tautuhia me te whakaahua i tētahi 'huihunga nui' i roto i tō hapori. Tērā pea he taiopenga ahurea pēnei i te Poukai, Wānanga Reo, Te Matatini, tētahi whakataetae hākinakina pēnei i Te Houtāewa, Iron Māori rānei.

Tautuhia tētahi wāhi e pā ana ki te whakahaere huihuinga nui i Aotearoa. Tērā pea ko Tūrangawaewae e whakahaere nei i te Koroneihana ia tau, ko Waitangi, ko Rātana Pā.

Whakaahuahia ngā tāngata:

* ka neke ki tēnei wāhi kia whai wāhi ki tētahi huihuinga nui
* ka wehe i tēnei wāhi i te wā o tētahi huihuinga hui
* ka wehe i tēnei wāhi i muri o tētahi huihuinga hui
* ka neke ki tēnei wāhi i muri o tētahi huihuinga hui

Whakaahuahia ngā tāngata me ngā rātonga i whakahauhia ki te āwhina i ngā tāngata kia neke haumaru atu, mai hoki i tētahi wāhi e whakahaeretia ai tētahi huihuinga nui. Hei tauira, te hauora me te haumaru, whakahaere waka haere, haumarutanga me te whakahaerenga whakaminenga.

**LI: Whakaahuatia:**

* ngā mokowā i waenga wāhi
* ngā uara, whakaaro, tirohanga me ngā whakapono rerekē o te tangata
* ngā mahinga me ngā whakatau ka kawea e ngā tāngata i runga i ngā uara, whakaaro, tirohanga me ngā whakapono.
* ngā nekehanga i waenga wāhi.

LE: Whakaahuatia:

* tētahi wāhi e pā ana ki te whakahaere huihuinga nui i Aotearoa.
* i pēhea te waihanga, mātaki me te whakahaere a te tangata i te mokowā
* te āhuarangi me te takotoranga o te whenua o te wāhi.
* ngā āhuatanga tōrangapū, ahurea, pāpori, hītori me te ōhanga o te wāhi
* te urunga wāhi me te hoahoa o te wāhi
* ngā mokowā e neke haere ana te tangata kia uru ai ki tētahi wāhi e pā ana ki te whakahaere i tētahi huihuinga nui i Aotearoa

Whakahaere uiui me ngā tāngata e neke atu, neke mai ana i tētahi wāhi e whakahaeretia ai tētahi huihuinga nui.

Whakaahuahia ngā uara, whakaaro, tirohanga me ngā whakapono rerekē o te tangata mō tētahi wāhi e whakahaere ana i tētahi huihuinga nui.

Whakaahuahia ngā mahinga me ngā whakatau a ngā tāngata e neke atu, neke mai hoki i tētahi wāhi e whakahaeretia ai tētahi huihuinga nui.

Tautuhia:

* nō wai ngā uara me ngā tirohanga ka kōrerohia me te whakapūrongo i roto i ngā rawa pāpāho
* nō wai ngā uara me ngā tirohanga kei te ngaro

Tautuhia ko wai ka taea, kāore e taea hoki te urupare me te mahi ina tū ana he huihuinga nui i tētahi wāhi.

**LI: Whakaraupapahia:**

* **te nekehanga o ngā tāngata i waenga wāhi.**
* **ngā rerekētanga ki tētahi wāhi i roto i te wā**

LE:Whakamaherehia ngā ara ka whai i ngā tangata ina neke haere ana ki tētahi wāhi e whakahaere ana i tētahi wāhi. Whakakaupapahia te mahere mā ngā kōrero o ngā momo ikiiki ka whakamahia hei neke haere atu i ngā tāngata ki te wāhi, ā, me te whakahoki mai.

Whakaahuahiame te whakaraupapa i te nekehanga o ngā tāngata ki tētahi wāhi, me te whakahoki mai i te wāhi e whakahaeretia ai tētahi huihuinga nui. Whakaurua ngā momo ikiiki rerekē me ngā tawhiti i haerehia. Whakaritea he rārangi wā mō tētahi rōpū tāngata e haere ana ki tētahi wāhi e tū ana tētahi hui nui.

Whakaraupapahia ngā rerekētanga ki tētahi wāhi i roto i te wā Whakaraupapahia ngā rerekētanga ki tētahi wāhi e whakahaere ana i tētahi huihuinga nui mai i te whakawhanaketanga wāhi me te whakariterite ki te whakapai i te wāhi, whakawātea rānei.

**LI: Whakarōpūhia:**

* **ngā tāngata me ngā wāhi**
* **ngā nekehanga**
* **ngā uara, whakaaro, tirohanga me ngā whakapono rerekē o te tangata**

LE:Whakarōpūhia:

* **ngā tāngata** e neke atu, neke mai ana i tētahi wāhi whakahaere i tētahi huihuinga nui.
* ngā **uara, whakaaro, tirohanga hoki/rānei** i muri i ngā whakatau a ngā tāngata ki te haere ki tētahi wāhi e whakahaeretia ai tētahi huihuinga nui – ka pūrongotia, kāore rānei
* **ngā wāhi** whakahaere huihuinga nui - ngā taiwhanga hākinakina
* **ngā momo ikiiki** ka whakamahia ina neke tāngata ki tētahi wāhi, ina hoki anō i te wāhi e whakahaeretia ai tētahi huihuinga nui.

**LI: Whakatauritea:**

* ngā tāngata me ngā wāhi
* te nekehanga o ngā tāngata i waenga wāhi.
* ngā uara, whakaaro, tirohanga me ngā whakapono o te tangata

LE: Whakatauritea:

* ngā tāngata e haere atu, hoki mai ana i tētahi wāhi e whakahaeretia ai tētahi huihuinga nui.
* ko ngā tāngata ka haramai i **tāwāhi** me ngā tāngata ka hāereere **i te motu**, kō ngā tāngata ka **haere ki** te wāhi i te wā o tētahi huihuinga nui me ngā tāngata ka kōwhiri ki te **wehe i tētahi wāhi** i te wā o tētahi huihuinga nui
* **te nekehanga o ngā tāngata** i waenga wāhi
* ngā **momo ikiiki rerekē** ka whakamahia ina haere ana ki tētahi wāhi, ā, hoki anō i te wāhi e whakahaeretia ai tētahi huihuinga nui.
* **tētahi wāhi** e whakahaere ana i tētahi huihuinga nui - **i mua, i te wā tonu, me muri hoki o tētahi huihuinga nui**
* ngā **uara, whakaaro, tirohanga hoki/rānei** i muri i ngā whakatau a ngā tāngata ki te haere ki tētahi wāhi e whakahaeretia ai tētahi huihuinga nui

**LI: Whakamāramahia:**

* **ngā pūtake mō ngā mahi a ngā tāngata ina neke i waenga wāhi**
* **Ngā mutunga iho o ngā tāngata ina neke i waenga wāhi.**
* **he aha ngā mea ka waihanga i ngā uara, whakaaro, tirohanga me ngā whakapono rerekē o te tangata**
* **he pēhea te whakaawe o ngā uara, whakaaro, tirohanga me ngā whakapono i ngā whakatau me ngā mahi a ngā tāngata**
* **ngā mutunga iho o ēnei mahi**

LE: Whakamāramahia:

* ngā **uara, whakaaro, tirohanga hoki/rānei** i muri i ngā whakatau a ngā tāngata ki te haere ki tētahi wāhi e whakahaeretia ai tētahi huihuinga nui
* **he pēhea te tautoko, tukituki rānei** o ēnei uara, whakaaro, tirohanga rerekē hoki/rānei mō tētahi wāhi e whakahaeretia ai tētahi **huihuinga nui**
* ngā **mutunga iho** o ngā mahi a ngā mahi me ngā whakatau mō te neke atu ki, hoki mai i te wāhi o te huihuinga nui
* nā te aha **i waihanga ai** ngā uara, whakaaro, tirohanga me ngā whakapono rerekē o te tangata mō tētahi wāhi e whakahaeretia ai tētahi huihuinga nui

**LI: Tātarihia:**

* **te wāhi**
* **te nekehanga o ngā tāngata i waenga wāhi**
* **ngā uara, whakaaro, tirohanga me ngā whakapono o te tangata**

LE: Tātarihia:

* **te wāhi**
* **te nekehanga o ngā tāngata** i waenga wāhi
* **ngā uara, whakaaro, tirohanga hoki/rānei** i muri i ngā whakatau a ngā tāngata ki te haere ki tētahi wāhi e whakahaeretia ai tētahi huihuinga nui – ka pūrongotia, kāore rānei

**LI: Whakatauhia he kōrero whānui mō te nekehanga o ngā tāngata i waenga wāhi.**

**LE:** Whakatauhia he kōrero whānui mō ngā mahi me ngā whakatau a ngā tāngata e neke ana ki, e wehe ana rānei i tētahi huihuinga nui.

**LI: Aromātaihia ngā mutunga iho o te nekehanga o ngā tāngata i waenga wāhi.**

LE: Tautuhia/ whakarārangitia/ whakaahuatia/ whakarōpūtia ngā mutunga iho o te nekehanga o ngā tāngata i waenga wāhi.

Aromātaihia ngā mutunga iho o te whakahaere i tētahi huihuinga nui i tētahi wāhi.

## Uinga ākonga

**Taumata 1**

**Tō tūmahi:** Tērā tētahi whakaaro he kaihōpara koe kua tūhura koe i tēnei wāhi huihuinga. Waihangahia tētahi pūrongo hōparatanga, e kōrero ana mō tō tūhura me ngā whai wāhitanga me ngā whakapātari ka whakaratohia, ka taea e koe te tukuatu tuihono. Whakaurua ngā tūtohutanga mō te whakamahinga ā muri ake o tēnei wāhi.

**Taumata 2**

**Tō tūmahi:** Waihangatia he rauemi tuihono (tētahi atu rānei) e taea e koe te tuari “**kōrero mō te whakaawe o tētahi wāhi huihui mō ngā tāngata me ngā tikanga haere atu, hoki mai i taua wāhi**” me te whakatītina i ētahi atu hei tāpiri kōrero, urupare me ā rātau ake pūrākau. [Rangitaki, wiki, whārangi tukutuku]

Hei tautoko i ngā ākonga me pēhea te tuhi i tētahi rangitaki:

[10 Elements of a quality blog post: tips for teaching students](https://www.theedublogger.com/quality-posts-students/)

**Taumata 3**

**Tō tūmahi:** Waihangatia he rauemi tuihono (tētahi atu rānei) e taea e koe tuari i tētahi wāhi huihui i tautuhia (he āhuatanga tūturu, he mea hanga rānei) e whakahaerehia ai ngā huihuinga me ngā kōwhiringa haumaru mō te tae atu me te hoki mai i te huihuinga.

Whakamahia ngā atahanga mamati, ataata, tātuhi, hītori ā-rohe, pūrākau, uiui, hononga ki ngā tuhingai roto i ngā pāpāho ā-rohe, ahopae me te ahopou, aha atu aha atu, hei whakaemi mai i ngā mōhiohio e hopukina ai te wāhi i tautuhia, ā, mā hea tae ai, hoki mai ai hoki ngā tāngata.

**Taumata 4**

**Tō tūmahi:** Tērā tētahi whakaaro he kaihōpara koe kua tūhura koe i tēnei wāhi huihuinga. Waihangahia tētahi pūrongo hōparatanga, e kōrero ana mō tō tūhura me ngā whai wāhitanga me ngā whakapātari ka whakaratohia, ka taea e koe te tukuatu ki tētahi pātengi hōparatanga tuihono o "ngā wāhi e taea e tātou te huihui". Whakaurua ngā tūtohutanga mō te whakamahinga ā muri ake o tēnei wāhi. Hei tauira, tirohia ngā pūrākau kura i te

[Living Heritage](https://www.livingheritage.org.nz/) He wāhi tuihono e taea e ngā kura o Aotearoa te whakaputa i ā rātau kōrero mō ngā tāngata me ngā wāhi.

**Taumata 5**

**Tō tūmahi:** Waihangahia he rauemi e āwhina ana i tētahi rōpū tāngata i tautuhia mō ngā take e whakamanahia ana rātau, kāore e whakamanahia ana rānei ina mahi ana, waihanga whakatau hoki mō te haerenga haumaru atu me te hoki mai i tētahi wāhi e tū ana tētahi huihuinga nui.

## Ngā rauemi

### Tā

Takaparawhaunā Tui Hawke-Tohiariki

Waipā nā Paul Meredith

Kāwhia Moana nā Gareth Seymour

### Iahiko

Te haere ki tētahi huihuinga nui: E whakarite ana a Hauiti mō ngā pae mate 12, 000

[Food flying of shelves as thousands gather for Horomia's tangi](https://www.stuff.co.nz/waikato-times/editors-picks/8626851/Food-flying-of-shelves-as-thousands-gather-for-Horomias-tangi)

[Thousands likely at Horomia’s tangi](https://www.nzherald.co.nz/kahu/thousands-likely-at-horomias-tangi/6SFLATFZBRW7LBBL76KTNERO6Y/?c_id=1&objectid=10880774)

Ako mō te tirohanga me te whakamahia a te iwi kāinga, Te Wai o Hua, i te Maunga o Māngere me tōna taiao. [Mangere Mountain – Māori history](https://www.mangeremountain.co.nz/maori-history)

Ngā tangohanga mō ngā kaiwhakatere Māori:

Kupe

[Story: First peoples in Māori tradition (Te Ara)](https://teara.govt.nz/en/first-peoples-in-maori-tradition/page-6)

Te hītori o Te Arawa me ōna hono ki te rohe o Te Waiariki

[Kōrero: Te Arawa (Te Ara)](https://teara.govt.nz/mi/te-arawa)

## Aromatawai mō te ako: kaiako/aropā/whaiaro

Mā ngā kaiako e āta whakaputa ngā wheako akoranga i runga ake ka whakamahia hei aromatawai mō ngā akoranga puta noa i te wāhanga. Ka taea ēnei te tuhi i roto i ngā kōpaki/pūnaha whakahaerenga kura.

**He tauira rōpū aromatawai whaiaro**

Mā ngā kaiako e waehere ki te tīwae tuatahi o ngā tohu ka whakamahia e rātau ki roto i ngā kura hei aromatawai.

Tērā pea ki ngā taumata, ngā aratohu MOE, ngā whakaritenga ā-roto rānei. Ka taea te tuhi i te rōpū ki ngā whāinga paetae, te tuhi anō hei whakaritenga momoho mō ngā tamariki e ai ki te hiahia o te kura.

Miramiratia ngā kīanga tōtika i ia upane. He tauira tēnei o tētahi ahu kotahi anake.

**Tauira: Whakatauritehia te āhua o te haere a te tangata ki tētahi huihui NUI i ngā rā o mua ki te āhua o te haere i ēnei rā.**

|  |  |
| --- | --- |
| Tangohanga Roa Ake | Ka taea e au te whakatau kōrero whānui mō te āhua o te haere a te tangata ki ngā Huihuinga NUI i ngā rā o mua me ēnei rā, ā, mai i tēnei ka matapae ka pēhea tō rātau haere ā ngā rā e tū mai. |
| Pānga | Ka taea e au te whakarārangi i ētahi ōritetanga hāngai me ngā rerekētanga i waenga i te āhua o te haere a te tangata ki tētahi Huihuinga NUI i ngā rā o mua ki te āhua o te haere ki tētahi Huihuinga NUI i ēnei rā me te whakamārama hoki he aha ngā take o ngā ōritetanga, rerekētanga rānei. |
| Hangangamaha | Ka taea e au te whakarārangi i ētahi ōritetanga hāngai me ngā rerekētanga i waenga i te āhua o te haere a te tangata ki tētahi Huihuinga NUI i ngā rā o mua ki te āhua o te haere ki tētahi Huihuinga NUI i ēnei rā. |
| Hangangatahi | Ka taea e au te whakarārangi i tētahi ōritetanga hāngai tētahi rerekētanga rānei i waenga i te āhua o te haere a te tangata ki tētahi Huihuinga NUI i ngā rā o mua ki te āhua o te haere ki tētahi Huihuinga NUI i ēnei rā. |
| Hangangatōmua | E hiahia ana au ki te whakataurite i te āhua o te haere a ngā tāngata ki tētahi Huihuinga NUI i ngā rā o mua ki te āhua haere o ēnei rā. |